Kiviniemi: Portugali ei pyytämässä laina-apua - Vaalit 2011 - Ilta-Sanomat
(KUVA: Elisa Day)
Julkaistu: 25.3.2011 6:51
Pääministeri Mari Kiviniemenhttp://www.iltasanomat.fi/haku/?search-term=Mari%20Kiviniemen (kesk.) mukaan Portugali ei ole pyytämässä ulkomaista laina-apua talouskriisiinsä.
Kiviniemen mukaan kaikki Portugalin puolueet ovat sitoutuneita maan talouden vakauttamiseen, vaikka parlamentti keskiviikkona hylkäsikin pääministeri Jose Socratesinhttp://www.iltasanomat.fi/haku/?search-term=Jose%20Socratesin säästöpakettiehdotuksen.
Socrates esitteli maansa tilannetta EU-maiden johtajille Brysselin huippukokouksessa. Kiviniemen mukaan mikään ei käydyissä keskusteluissa viitannut siihen, että Portugali olisi hakemassa laina-apua EU:lta ja Kansainväliseltä valuuttarahastolta IMF:ltä.
Osa Portugalin lainoista on erääntymässä huhtikuun puolivälissä juuri ennen Suomen eduskuntavaaleja. Maan lainakorot ovat nousseet ennätyskorkeiksi, minkä takia rahoitusmarkkinoilla arvioidaan maan hakeutuvan ennen pitkää ulkomaisen avun piiriin.
Portugalin lainojen takaaminen edellyttää Suomessa eduskunnan päätöstä. Kiviniemi ei sulkenut pois mahdollisuutta, että kertaalleen jo vaalitauolle lähtenyt eduskunta joudutaan kutsumaan koolle Portugalin takia.
–En ole mikään ennustaja. Tietenkin kaikki voi olla mahdollista, Kiviniemi sanoi.
Euroopan tukipaketistako vaalien ratkaiseva kysymys? Lue lisää ›
Eduskuntako vielä koolle ennen vaaleja? Lue lisää ›